《分金行》
明代·陆深

古人重结交，何必千万人。一一苟知己，安得各许身。

嗟哉管鲍交，迹远心逾亲。后来相齐功，宁令负分金。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。